અરુણ શૌરીએ એનડીટીવી સાથે વાતચીત કરતા કહ્યુ કે વિશ્વાસ નથી આવતો કે વડાપ્રધાન મોદી માહિતી અને પ્રસારણ મંત્રી સ્મૃતિ ઇરાની દ્વારા જારી વિવાદાસ્પદ ગાઇડલાઇનથી અજાણ હોય. વડાપ્રધાન નરેન્દ્ર મોદીની મરજી વિના એક પાન પણ નથી હલતુ તો પીએમઓની જાણકારી બહાર આટલો મોટો આદેશ કેવી રીતે ડ્રાફ્ટ થઇ શકે? આ પ્રકરણથી બોધપાઠ મળે છે કે દર વખતે સરકાર કોઈ એવા નિર્ણય કરવાનો પ્રયાસ કરે છે અને દરેક વખતે પ્રતિક્રિયાઓની એવી સુનામી આવે છે કે મોદી સરકારે પોતાના નિર્ણય પાછા લેવા પડે છે.